- 218 — 



holdet til Dissentere, om Søndagens Helligholdelse, om Bibelkritiken 

 m. m. 1 ). 



Branth var saaledes meget virksom og interesseret baade paa 

 det kirkelige og det videnskabelige Omraade, en Kombination, 

 som vistnok er sjældnere nu end tidligere. Han følte sig samtidig 

 som Præst og som Videnskabsmand, og han udtalte som gammel, 

 at han havde haft meget Udbytte og Fornøjelse af at omgaas 

 Naturforskere. Han deltog i Naturforskermøderne i Stockholm 

 1880 og i København 1892, og endnu i 1906 deltog han i Botanisk 

 Forenings Exkursion til Horsens-Egnen. 



Men Branth's Interesse spændte over videre Felter. Intet 

 menneskeligt var fremmed for hans livlige Aand. Selv i sin høje 

 Alderdom bevarede han sine alsidige Interesser. I April i Fjor 

 begyndte han at læse Gantu's Verdenshistorie, og i September 

 havde han læst de 7 tykke Bind igennem Blad for Blad, vistnok 

 ret enestaaende af en Mand paa 85 Aar. Og da Prof. Warming besøgte 

 ham i samme Sommer, sad han og læste i Victor Cousin's Histoire 

 générale de la philosophie. 



At Branth's videnskabelige Arbejde værdsattes i Botanikernes 

 Kreds, fik han et tydeligt Vidnesbyrd om derved, at han i Februar 

 1906 valgtes til Æresmedlem af Dansk Botanisk Forening. Det 

 var ogsaa som Paaskønnelse af hans videnskabelige Virksomhed, 

 at han i 1908 blev udnævnt til Ridder af Dannebrog. — Ved sine 

 videnskabelige Arbejder har han sikret sig en hæderfuld Plads i 

 den danske videnskabelige Litteratur. 



Til ovenstaaende er benyttet Rostrup's Biografi i Biografisk Lexikon, 

 en Nekrolog af Hakon Jørgensen i »Folkelæsning« for 15. Febr. 1918, Breve 

 fra Branth til Rostrup og til Prof. Warming, velvilligst overladt mig af 

 Frk. A. Rostrup og Prof. Warming, samt nogle Optegnelser af Enkefru 

 Deichmann Branth. Omtalen af Branth's geologiske Arbejder støtter sig 

 paa nogle Udtalelser, som Statsgeolog A. Jessen har været saa venlig at 

 meddele mig. Med Hensyn til Deichmann Branth's botaniske Publika- 

 tioner henvises til Warming's Den danske botaniske Litteratur (Bot. 

 Tidsskr. 12. Bd. 1881) og Carl Ghristensen's Den danske botaniske Litteratur 

 1880—1911. 1913. 



J ) I det svenske religiøse Tidsskrift Facklan, hvortil han gennem en Aar- 

 række leverede Bidrag, fremkom en Biografi af ham, da han blev 80 Aar. 



